b"\n_START_ARTICLE_\nGrupo Abrente\n_START_PARAGRAPH_\nEl Grupo Abrente \xc3\xa9s el conjunt de dramaturgs que van participar o que es van donar a con\xc3\xa8ixer en les Mostres de Teatre Abrente de Ribadavia (1973-1980). Aquest grup \xc3\xa9s denominat tamb\xc3\xa9 amb els noms de Xeraci\xc3\xb3n Abrente i Grupo de Ribadavia. La conformaci\xc3\xb3 dels dramaturgs que l'integren varia segons l'autor que seguim._NEWLINE_D'acord amb Pedro Pablo Riob\xc3\xb3, serien autors de la Generaci\xc3\xb3 Abrente: Xos\xc3\xa9 Agrelo Hermo, Xo\xc3\xa1n Babarro Gonz\xc3\xa1lez, Ram\xc3\xb3n Blanco Rey, Maria Pilar Campo Dom\xc3\xadnguez (Marica Campo), Xos\xc3\xa9 Manuel Carballo Ferreiro, Manuel Dom\xc3\xadnguez Quiroga, Anxo Eiriz Mouriz, Ana Mar\xc3\xada Fern\xc3\xa1ndez Mart\xc3\xadnez, Maximino Fern\xc3\xa1ndez Queiz\xc3\xa1n, Dores Gonz\xc3\xa1lez Lorenzo, Xulio Gonz\xc3\xa1lez Lorenzo, Manuel Guede, Manuel Lourenzo, Mill\xc3\xa1n Picouto, Teodoro Pi\xc3\xb1eiro Alonso, Xos\xc3\xa9 Manuel Rab\xc3\xb3n Lamas, Ana Isabel Rodr\xc3\xadguez Bern\xc3\xa1rdez, Euloxio Ruibal, Francisco Taxes, Pablo Vaamonde Garc\xc3\xada, Camilo Valdeorras, Xos\xc3\xa9 V\xc3\xa1zquez Pintor i Roberto Vidal Bola\xc3\xb1o._NEWLINE_Per la seva banda, Manuel Fern\xc3\xa1ndez Vieites considera que s\xc3\xb3n autors destacats del Grup de Ribadavia Manuel Lourenzo, Euloxio Ruibal, Roberto Vidal Bola\xc3\xb1o, Xos\xc3\xa9 Agrelo Hermo, Xos\xc3\xa9 Manuel Carballo Ferreiro, Xos\xc3\xa9 V\xc3\xa1zquez Pintor, Teodoro Pi\xc3\xb1eiro i Mill\xc3\xa1n Picouto. Camilo Valdeorras i Manuel Guede, juntament amb autors com Constantino R\xc3\xa1bade Casti\xc3\xb1eiras, Xos\xc3\xa9 Manuel Pazos Varela o Alberto Avenda\xc3\xb1o, seran els escriptors dram\xc3\xa0tics que funcionin de pont entre Abrente i les \xc3\xbaltimes promocions._NEWLINE_Finalment, en l'opini\xc3\xb3 de Laura Tato Fonta\xc3\xad\xc3\xb1a, no hi ha dubte que han de ser inclosos en el grup Abrente Manuel Lourenzo, Euloxio Ruibal, Roberto Vidal Bola\xc3\xb1o, Xos\xc3\xa9 Agrelo Hermo, Mill\xc3\xa1n Picouto i Francisco Taxes."